Nizam College

Nizam College er en utdanningsinstitusjon i Hyderabad i India. Den ble grunnlagt i 1887 i tiden da Hyderabad var en fyrstestat styrt av en hersker med tittelen nizam. Skolen ble til ved sammenslåing av Hyderabad School and the Madarsa-i-Aliya. Nizam College var opprinnelig tilknyttet University of Madras, men ble i 1947 underlagt Osmania University.

Nizam College holder til i Basheerbagh mellom byen Hyderabad og Secunderabad. Institusjonen tilbyr utdanninger som leder til bachelor- og mastergrad. Nizam College har fire fakulteter som dekker humanistiske fag, samfunnsfag, handelsfag og realfag.

Referanser

Eksterne lenker
 Nizam College  

Hyderabad
Utdanning i India
Utdanningsinstitusjoner etablert i 1887
1880-årene i India
1887 i Asia